PATVIRTINTA
Viešojo pirkimo komisijos posėdžio 
2026 m. sausio 12  d. protokolu 
Nr. VPP- 1

LIETUVOS KARIUOMENĖS 
DIDŽIOJO LIETUVOS ETMONO JONUŠO RADVILOS MOKOMOJO PULKO
BIOTUALETŲ IR MOBILIŲJŲ PRAUSTUVŲ NUOMOS BEI APTARNAVIMO PASLAUGŲ MAŽOS VERTĖS PIRKIMO SKELBIAMOS APKLAUSOS BŪDU SĄLYGOS

1. BENDROSIOS NUOSTATOS
1.1. Šis mažos vertės viešasis pirkimas (toliau – pirkimas) vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau – CVP IS) priemonėmis. Pirkimas atliekamas, vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, patvirtintu Viešųjų pirkimų tarnybos (toliau – VPT) direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“ (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais, kuriuos sudaro skelbimas apie pirkimą (toliau – Skelbimas), apklausos sąlygos (toliau – Sąlygos) ir Sąlygų priedai: Nr. 1 „Pasiūlymo forma“ (toliau – Pasiūlymo forma), Nr. 2 „Techninė specifikacija“ (toliau – Techninė specifikacija), Nr. 3 „Sutarties projektas“, Nr. 4 „deklaracija dėl atitikties keliamiems aplinkos apsaugos reikalavimams tiekėjui”, Nr. 5 “civilinių įmonių darbuotojų, dirbančių lietuvos kariuomenės didžiojo lietuvos etmono jonušo radvilos mokomojo pulko teritorijoje, patekimo į dalinio teritoriją taisyklės”, bei pirkimo dokumentų paaiškinimai (patikslinimai). Vartojamos sąvokos apibrėžtos VPĮ, Apraše, Numatomo viešojo pirkimo ir pirkimo vertės skaičiavimo metodikoje, patvirtintoje VPT direktoriaus 2017 m. birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo“ bei Kainodaros taisyklių nustatymo metodikoje, patvirtintoje VPT direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“.
1.2. Pirkimo dokumentai skelbiami CVP IS. Perkančiosios organizacijos ir tiekėjo bendravimas ir keitimasis informacija vyksta naudojantis CVP IS priemonėmis. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, adresu https://pirkimai.eviesiejipirkimai.lt. (Informaciją, kaip tiekėjui registruotis CVP IS, galima rasti ČIA).
1.3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.
1.4. Informacija apie pirkimo komisijos narius, kurie įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimo procedūromis, pateikta pirkimo Skelbime.
1.5. Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas suinteresuotiems dalyviams, bus pateikta po sprendimo dėl pirkimą laimėjusio pasiūlymo priėmimo.

2. INFORMACIJA APIE PERKANČIĄJĄ ORGANIZACIJĄ IR PIRKIMO OBJEKTĄ
2.1. Lietuvos kariuomenės Didžiojo Lietuvos etmono Jonušo Radvilos mokomasis pulkas (toliau – perkančioji organizacija) atlieka pirkimą ir numato įsigyti biotualetų ir mobiliųjų praustuvų nuomos bei aptarnavimo paslaugas.
2.2. Pasiūlymas turi būti pateiktas visai pirkimo sąlygose ir techninėje specifikacijoje nurodytai apimčiai, neskaidant jos smulkiau. Į pasiūlymo kainą turi būti įskaičiuoti visi mokesčiai ir visos tiekėjo išlaidos. Pasiūlyme nurodytų paslaugų kiekis yra preliminarus ir skirtas įvertinti bendrą pasiūlymo kainą.
2.3.  Perkančioji organizacija neleidžia pateikti alternatyvių pasiūlymų. Tiekėjui pateikus alternatyvų pasiūlymą (alternatyvius pasiūlymus), jo pasiūlymas ir alternatyvūs pasiūlymai bus atmesti.
2.4.  Preliminarus biotualetų nuomos ir aptarnavimo paslaugų kiekis sutarties galiojimo laikotarpiu (skirtas įvertinti bendrą pasiūlymo kainą):
2.4.1.   Biotualeto su dozatoriumi rankų dezinfekavimo skysčiui nuoma 1 mėn. – 40 vnt;
2.4.2.  Biotualeto su dozatoriumi rankų dezinfekavimo skysčiui nuoma 1 dienai – 40 vnt;
2.4.3.   Biotualeto be dozatoriaus rankų dezinfekavimo skysčiui nuoma 1 mėn. – 235 vnt;
2.4.4.   Biotualeto su dozatoriumi rankų dezinfekavimo skysčiui aptarnavimas – 370 kartų;
2.4.5.   Biotualeto be dozatoriaus rankų dezinfekavimo skysčiui aptarnavimas – 1600 kartai;
2.4.6.   Mobilios praustuvės nuoma su aptarnavimu 1 dienai –  50 vnt.;
2.5.   Perkančioji organizacija neįsipareigoja išpirkti visos sutarties sumos.
2.6.   Paslaugų suteikimo terminas – 24 mėn. nuo pirkimo sutarties įsigaliojimo dienos arba išnaudota maksimali pirkimui skirta lėšų suma. Sutarties pratęsimas nenumatomas.
2.7.	Paslaugoms taikoma fiksuoto įkainio kainodara.
2.8.	Pasiūlymai vertinami pagal mažiausios kainos kriterijų. Bendra (palyginamoji) pasiūlymo kaina apskaičiuojama preliminarų paslaugų kiekį padauginus iš tiekėjo pasiūlyto įkainio.
2.9.	Maksimali pirkimui skirta lėšų suma 30 000,00 Eur su PVM.

3. NUOMOJAMO OBJEKTO ATITIKIMAS APLINKOS APSAUGOS REIKALAVIMAMS
3.1. Nuomojamo objekto atitikimas aplinkos apsaugos reikalavimams:
	Eil. 
Nr.
	Nuomojamo objekto atitikimas aplinkos apsaugos reikalavimams
	Aplinkos apsaugos reikalavimus patvirtinantys dokumentai

	1.
	Paslaugos teikėjas turi būti įdiegęs aplinkos apsaugos vadybos sistemą EMAS arba kitą aplinkos apsaugos vadybos sistemą, įdiegtą pagal standartą LST EN ISO 14001 ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus, arba, supaprastintų pirkimų ar įstatymų prieduose nurodytų socialinių ir kitų specialiųjų paslaugų pirkimų atveju, taiko kitas lygiavertes aplinkos apsaugos vadybos užtikrinimo priemones

	Kartu su pasiūlymu pateikiama pasirašyta. tiekėjo laisvos formos deklaracija dėl atitikties reikalavimams 
Perkančiajai organizacijai atlikus deklaracijos patikrinimo procedūrą, patikrinus pasiūlymus ir išrinkus galimą laimėtoją, tik jo yra prašomi dokumentai, patvirtinantys atitiktį kvalifikaciniams reikalavimams:
Atitiktį reikalavimams įrodantys dokumentai: EMAS arba LST EN ISO 14001 sertifikatas, arba kitas lygiavertis sertifikatas, išduotas kitose valstybėse narėse įsteigtų nepriklausomų įstaigų. Jeigu pirkimo vykdytojas vykdo supaprastintą pirkimą ar perka įstatymų prieduose nurodytas socialines ir kitas specialiąsias paslaugas, kaip lygiaverčių aplinkos apsaugos vadybos užtikrinimo priemonių įrodymą, tiekėjas gali pateikti parengtų lygiaverčių taikomų aplinkos apsaugos vadybos priemonių aprašymą, parengtą pagal šiuo įsakymu patvirtinto Aprašo 14 p., arba kitus lygiaverčius įrodymus.
Pateikiami skenuoti dokumentai elektroninėje formoje.



4. PIRKIMO DOKUMENTŲ PAAIŠKINIMAI IR PATIKSLINIMAI
4.1. Tiekėjas gali prašyti, kad perkančioji organizacija paaiškintų pirkimo dokumentus, taip pat teikti pasiūlymus dėl pirkimo dokumentų patikslinimų. Teikti pasiūlymus dėl pirkimo dokumentų patikslinimų ir kreiptis dėl pirkimo dokumentų paaiškinimo į perkančiąją organizaciją galima ne vėliau kaip likus 2 darbo dienoms iki pasiūlymų pateikimo termino pabaigos. Pirkimo dokumentų paaiškinimai ir patikslinimai gali būti teikiami ir perkančiosios organizacijos iniciatyva.
4.2. Paaiškinimai ir patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jie skelbiami CVP IS priemonėmis. Paaiškinimai ir patikslinimai pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei perkančioji organizacija paaiškinimų ar patikslinimų nepateikia iki nurodyto termino, pasiūlymų pateikimo terminas nukeliamas ne trumpesniam laikui nei tas, kiek vėluojama juos pateikti.
4.3. Perkančioji organizacija, paaiškindama ar patikslindama pirkimo dokumentus, užtikrina tiekėjų anonimiškumą, t. y. užtikrina, kad tiekėjai nesužinotų kitų tiekėjų, ketinančių dalyvauti pirkimo procedūrose, pavadinimų ir kitų rekvizitų.
4.4. Jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus pirkimo objektui, Reikalavimus tiekėjui ar pasiūlymų rengimui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos, o informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
4.5. Perkančioji organizacija nerengs susitikimo su tiekėjais dėl pirkimo dokumentų.

5. PASIŪLYMŲ RENGIMAS IR TEIKIMAS
5.1. Tiekėjas gali pateikti tik vieną pasiūlymą.
5.2. Jei pasiūlymą teikia ūkio subjektų grupė, ji taip pat pateikia ir jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant pirkimo (preliminariąją) sutartį bei šių įsipareigojimų vertės dalis, sudaranti bendrą pirkimo (preliminariosios) sutarties vertę. Taip pat turi būti pateikta informacija apie asmenį, atstovaujantį ūkio subjektų grupei bendraujant su perkančiąja organizacija.
5.3. Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx ). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus.
5.4. Pasiūlymas turi būti parengtas lietuvių kalba. Jei reikalaujami dokumentai negali būti pateikti lietuvių kalba, turi būti pateiktas patvirtintas vertimas (išverstame dokumente nurodant vertimą atlikusio asmens vardą, pavardę ir parašą).
5.5. Pasiūlymas turi būti pateiktas užpildant Pasiūlymo formą ir pridedant visus pirkimo dokumentuose reikalaujamus dokumentus.
5.6. Pasiūlymo kaina pateikiama eurais, išreiškiant ir apskaičiuojant taip, kaip nurodyta Pasiūlymo formoje. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną; Į pasiūlymo kainą turi būti įskaityti visi mokesčiai ir visos tiekėjo išlaidos, būtinos pirkimo sutarties įvykdymui.
5.7. Pasiūlyme tiekėjas turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
5.8. Pasiūlymą sudaro tiekėjo pateiktų duomenų bei dokumentų visuma:
5.8.1. CVP IS pasiūlymo lango eilutėje „Prisegti dokumentai“ pateikti duomenys ir dokumentai:
5.8.1.1. užpildyta Pasiūlymo forma;
5.8.1.2. įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus, kopija (jeigu pasiūlymą pateikia ne tiekėjo vadovas);
5.8.1.3. informacija ir dokumentai pagal Sąlygų 5.2 punktą (jei pasiūlymą teikia ūkio subjektų grupė);
5.8.1.4. informacija ir dokumentai pagal Sąlygų 3.1.1. punktą;
5.8.1.5. kita reikalaujama informacija ir dokumentai;
5.8.2. pasiūlymo paaiškinimai bei atsakymai dėl pasiūlymo (jei tokių yra).
5.9. Pasiūlymas turi galioti 30 dienų nuo pasiūlymų pateikimo termino pabaigos. Perkančioji organizacija turi teisę prašyti, kad tiekėjas pratęstų pasiūlymo galiojimą, o tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą, jeigu jo reikalaujama.
5.10. Pasiūlymas turi būti pateiktas iki Skelbime nurodytos pasiūlymų pateikimo termino pabaigos. Perkančioji organizacija turi teisę pratęsti pasiūlymo pateikimo terminą.
5.11. Perkančioji organizacija nereikalauja pasiūlymą pasirašyti kvalifikuotu elektroniniu parašu.
5.12. Iki pasiūlymų pateikimo termino pabaigos, tiekėjas gali pakeisti arba atšaukti savo pasiūlymą (informaciją, kaip tiekėjui pakeisti ar atšaukti pasiūlymą galima rasti ČIA). Toks pakeitimas arba pranešimas pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos.

6. PASIŪLYMŲ ŠIFRAVIMAS
6.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
6.1.1. iki pasiūlymų pateikimo termino pabaigos, naudodamasis CVP IS priemonėmis, pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina);
6.1.2. iki pradinio susipažinimo su pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais);
6.1.3. tiekėjui užšifravus visą pasiūlymą ir iki pradinio susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

7. SUSIPAŽINIMAS SU PASIŪLYMAIS IR JŲ VERTINIMAS
7.1. Pradinis susipažinimas su pasiūlymais vyks 2026 m. sausio 23 d. 9 val. 30 min..
7.2. Ekonomiškai naudingiausias pasiūlymas išrenkamas pagal mažiausią kainą.
7.3. Pirkimo metu perkančioji organizacija su tiekėjais nesiderės.
7.4. Pasiūlymų vertinimo metu perkančioji organizacija:
7.4.1. įvertina tiekėjo Deklaracijoje nurodytą informaciją ir priima sprendimą dėl kiekvieno tiekėjo atitikties Reikalavimams tiekėjui. Teisę dalyvauti tolesnėse pirkimo procedūrose turi tik keliamus reikalavimus atitinkantys tiekėjai;
7.4.2. kiekvienas tiekėjas informuojamas apie jo patikrinimo rezultatus. Jei tiekėjas šalinamas iš pirkimo, jam nurodomas pašalinimo pagrindas;
7.4.3. įvertina, ar tiekėjo siūlomas pirkimo objektas atitinka pirkimo dokumentuose nustatytus reikalavimus;
7.4.4. įvertina, ar tiekėjo pasiūlyme nėra nurodytos kainos apskaičiavimo klaidų;
7.4.5. įvertina, ar tiekėjo pasiūlyme nurodyta kaina nėra per didelė ir perkančiajai organizacijai priimtina;
7.4.6. įvertina, ar tiekėjo pasiūlyme nurodyta kaina (jos sudedamosios dalys) neatrodo neįprastai maža.
7.5. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija, nepažeisdama lygiateisiškumo ir skaidrumo principų, prašo dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys, susiję su tiekėjo įgaliojimu asmeniui pasirašyti pasiūlymą, jungtinės veiklos sutartimi, pasiūlymo galiojimo užtikrinimą patvirtinančiu dokumentu ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina.
7.6. Perkančioji organizacija gali prašyti dalyvių patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
7.7. Jeigu dalyvio pasiūlyme nurodyta kaina (jos sudedamosios dalys) atrodo neįprastai maža, perkančioji organizacija prašo dalyvį ją pagrįsti, vadovaujantis VPĮ 57 straipsnio 2 ir 3 dalių nuostatomis.
7.8. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, prašo dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, dalyvis gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis.
7.9. Sudaroma pasiūlymų eilė. Į pasiūlymų eilę įtraukiami tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas.
7.10. Kreipiamasi į tiekėją, kurio pasiūlymas gali būti pripažintas laimėjusiu, reikalaujant pateikti Deklaracijoje nurodytą informaciją apie atitiktį Reikalavimams tiekėjui patvirtinančius dokumentus, vadovaujantis VPĮ 51 straipsnio nuostatomis. Tiekėjo pateikta informacija patikslinama, papildoma ar paaiškinama pagal Sąlygų 7.5 punkto reikalavimus.
7.11. Jei tiekėjo pateikti dokumentai nepatvirtina jo atitikties Reikalavimams tiekėjui ar jis nepateikia tokių dokumentų, jis šalinamas iš pirkimo. Jei buvo sudaroma pasiūlymų eilė, kreipiamasi į tiekėją, kurio pasiūlymas yra sekantis eilėje, vadovaujantis Sąlygų 7.10 punktu.
7.12. Jei tiekėjo pateikti dokumentai patvirtina Deklaracijoje nurodytą informaciją apie atitiktį Reikalavimams tiekėjui, tiekėjas skelbiamas pirkimo laimėtoju. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina nėra per didelė ir perkančiajai organizacijai priimtina.
7.13. Perkančioji organizacija suinteresuotiems dalyviams, išskyrus atvejus, kai pirkimo sutartis sudaroma žodžiu, ne vėliau kaip per 5 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo  sutartis, ir pateikia VPĮ 58 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūrų metu, santrauką, nurodo nustatytą pasiūlymų eilę ir laimėjusį pasiūlymą. Jei būtų priimtas sprendimas nesudaryti pirkimo sutarties, perkančioji organizacija taip pat nurodo priežastis, dėl kurių priimtas toks sprendimas.
7.14. Tiekėjas, kurio pasiūlymas laimėjo, kviečiamas sudaryti pirkimo sutartį.

8. KITOS SĄLYGOS IR INFORMACIJA
8.1. Pirkimo (preliminariosios) sutarties sudarymo atidėjimo terminas netaikomas;
8.1.1. Perkančioji organizacija, gavusi tiekėjo pretenziją, nedelsdama sustabdo pirkimo procedūras, kol bus išnagrinėta ši pretenzija ir priimtas sprendimas. Perkančioji organizacija negali sudaryti pirkimo sutarties anksčiau negu po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui ir suinteresuotiems dalyviams dienos.
8.2. Perkančioji organizacija turi teisę savo iniciatyva nutraukti pradėtas pirkimo procedūras. Tai gali būti atliekama bet kuriuo metu iki pirkimo sutarties sudarymo, jeigu atsirado aplinkybių, kurių nebuvo galima numatyti. Pirkimo procedūras nutraukti privaloma, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
8.3. Ginčai dėl pirkimo nagrinėjami, žala tiekėjui atlyginama, pirkimo (preliminarioji) sutartis pripažįstama negaliojančia bei alternatyvios sankcijos taikomos vadovaujantis VPĮ VII skyriaus nuostatomis.

9. PIRKIMO (PRELIMINARIOSIOS) SUTARTIES SĄLYGOS
9.1. Pirkimo sutarties projektas pateikiamas pirkimo sąlygų 3 priede.	








































1 priedas


PASIŪLYMAS
DĖL BIOTUALETŲ IR MOBILIŲJŲ PRAUSTUVŲ NUOMOS BEI APTARNAVIMO PASLAUGŲ PIRKIMO
____________________
(Data)
____________________
(Vieta)


1. INFORMACIJA APIE TIEKĖJĄ


	1. Tiekėjo pavadinimas
	

	2. Tiekėjo adresas
	

	3. Tiekėjo telefonas/faksas
	

	4. Tiekėjo įmonės kodas
	

	5. Tiekėjo PVM mokėtojo kodas
	

	6. Už pasiūlymą atsakingo asmens vardas, pavardė
	

	6.1. Pareigos
	

	6.2. Telefono numeris
	

	6.3. El. pašto adresas
	



2. PASIŪLYMO KAINA 

2.1. Pasiūlymo kaina nurodoma užpildant pateiktą lentelę:

	Eil. Nr.
	Pavadinimas
	Mato vnt.
	Kiekis
	Vieneto kaina, EUR su PVM
	Kaina, EUR su PVM


	
	1
	2
	3
	4
	5

	1.
	Biotualeto su dozatoriumi rankų dezinfekavimo skysčiui nuoma 1 mėnesiui. 
	vnt.
	40
	
	

	2.
	Biotualeto su dozatoriumi rankų dezinfekavimo skysčiui nuoma 1 dienai.
(Nuoma bus vykdoma per mokymus ir pratybas visoje Lietuvos teritorijoje)
	vnt.
	40
	
	

	3.
	Biotualeto be dozatoriaus rankų dezinfekavimo skysčiui nuoma 1 mėnesiui. 
	vnt.
	235
	
	

	4.
	Biotualeto su dozatoriumi rankų dezinfekavimo skysčiui aptarnavimas: biotualeto turinio išsiurbimas, kabinos išvalymas koncentruotu spec. skysčiu, įpylimas į talpyklas spec. priemonių, stabdančių rūgimo procesą,  aprūpinimas tualetiniu popieriumi (du rulonėliai kiekvienam biotualetui) ir ne mažiau kaip 500 ml. buteliuku dezinfekcinio skysčio rankoms. 
	vnt.
	370
	
	

	5.
	Biotualeto be dozatoriaus rankų dezinfekavimo skysčiui aptarnavimas: biotualeto turinio išsiurbimas, kabinos išvalymas koncentruotu spec. skysčiu, įpylimas į talpyklas spec. priemonių, stabdančių rūgimo procesą ir aprūpinimas tualetiniu popieriumi (du rulonėliai kiekvienam biotualetui). 
	vnt.
	1600
	
	

	6.
	Mobilios praustuvės nuoma su aptarnavimu 1 dienai:
Praustuvė turi turėti:
1. Švaraus vandens rezervuarą ne mažiau 150 l  ir ne mažiau 150 l panaudoto vandens rezervuarą.
2. Skysto muilo dozatorių – 1 vnt.
3. Popierinio rankšluosčio laikiklį – 1 vnt. 
Švarus vanduo pildomas ir panaudoto vandens rezervuaras išvalomas 1 kartą per dieną, popierinio rankšluosčio aprūpinimas – ne mažiau 1 rul. vienai praustuvei per dieną, skystas muilas ne mažiau vienas dozatorius vienai praustuvei per dieną. 
	vnt.
	50
	
	

	
	Pasiūlymo kaina (5 stulpelio reikšmių suma)
	



Pasiūlymo kaina žodžiais Eur su PVM: __________________ _(___________________________________________________________________________)
kaina skaičiais ir žodžiais

Į šią sumą įeina visos biotualetų nuomos ir aptarnavimo išlaidos ir visi mokesčiai, taip pat ir PVM,.







3. SU PASIŪLYMU PATEIKIAMI DOKUMENTAI

	Eil. Nr.
	Dokumento pavadinimas

	Lapų skaičius

	   1.
	
	

	...
	
	



4. KONFIDENCIALI INFORMACIJA

	Eil. Nr.
	Pateikto dokumento pavadinimas
(nurodomi visi dokumentai pagal Sąlygų 5.7 punkto nuostatas)

	   1.
	

	...
	



Pasirašydamas šį pasiūlymą, tvirtinu, kad:
1) pasiūlymas galioja Sąlygų 5.9 punkte nurodytą terminą;
2) sutinku su visomis pirkimo dokumentuose nustatytomis sąlygomis;
3) pasiūlyme pateikti duomenys yra tikri.

Patvirtiname, kad teikiamos paslaugos atitinka supaprastintos mažos vertės pirkimo reikalaujamai techninei specifikacijai.


(Tiekėjo vardas, pavardė)























2 priedas



BIOTUALETŲ IR MOBILIŲ PRAUSTUVŲ NUOMOS BEI APTARNAVIMO PASLAUGŲ TECHNINĖ SPECIFIKACIJA


1. Reikalavimai biotualetų ir mobilių praustuvų nuomos bei aptarnavimo paslaugoms:
1.1. Biotualetus ir mobilius praustuvus Teikėjas turi pristatyti ir išsivežti savu padidinto pravažumo transportu;
1.2. Visą sutarties laikotarpį Teikėjas yra atsakingas už biotualetų ir mobilių praustuvų funkcionavimą ir techninės priežiūros vykdymą;
1.3. Esant biotualetų ar mobilių praustuvų funkcionavimo sutrikimų Teikėjas turi pašalinti priežastis per 24 valandas arba pakeisti kitu biotualetu ar mobilia praustuve; 
1.4. Biotualetų bei mobilių praustuvų remontą ir priežiūrą Teikėjas atlieka savo pajėgumais ir lėšomis;
1.5. Biotualetų aptarnavimas vyks pagal Pirkėjo ir Teikėjo suderintą grafiką, bet ne rečiau kaip du kartus per savaitę;
1.6. Planuojama ilgalaikę biotualetų nuomą ir aptarnavimą vykdyti adresu Gaižiūnų poligonas, Rukla, Jonavos raj. arba Mokomasis pulkas, Rukla, Jonavos raj.;
1.7. Trumpalaikė biotualetų ir mobilių praustuvų nuoma bei aptarnavimas bus vykdomas pagal poreikį, visoje Lietuvos teritorijoje;
1.8.  Biotualetų su dozatoriumi rankų dezinfekavimo skysčiui aptarnavimą sudaro – biotualetų turinio išsiurbimas, kabinos išvalymas koncentruotu spec. skysčiu, įpilimas į talpyklas spec. priemonių, stabdančių rūgimo procesą,  aprūpinimas tualetiniu popieriumi (du rulonėliai kiekvienam biotualetui) ir ne mažiau kaip 500 ml. buteliuku dezinfekcinio skysčio;
1.9. Biotualetų be dozatoriaus rankų dezinfekavimo skysčiui aptarnavimą sudaro – biotualetų turinio išsiurbimas, kabinos išvalymas koncentruotu spec. skysčiu, įpylimas į talpyklas spec. priemonių, stabdančių rūgimo procesą ir  aprūpinimas tualetiniu popieriumi (du rulonėliai kiekvienam biotualetui);
1.10. Teikėjui už suteiktas nuomos paslaugas ir aptarnavimą bus apmokama per 30 d. po PVM sąskaitos – faktūros ir paslaugų atlikimo akto pateikimo Pirkėjui dienos. PVM sąskaita – faktūra už per praėjusį mėnesį suteiktas nuomos paslaugas Teikėjas turi pateikti Pirkėjui iki einamojo mėnesio 5 dienos;
1.11. Vykdant sutartį, pridėtinės vertės mokesčio sąskaitos faktūros, sąskaitos faktūros turi būti teikiamos naudojantis informacinės sistemos „SABIS“ priemonėmis. Jeigu Teikėjas nepateikia E. sąskaitos, Pirkėjas turi teisę neatlikti mokėjimo. Neveikiant „SABIS“ sistemai, šiame punkte nurodyti dokumentai Pirkėjui pateikiami Pirkėjo nurodytu vienu ar keliais iš šių būdų (paštu, faksu arba elektroniniu paštu);
[bookmark: _Hlk219108025]1.12. Sutarties laikotarpiu nuo 2026 m. vasario 1 d. planuojame nuomotis 12 biotualetų, kurie stovės adresu Gaižiūnų poligonas, Rukla, Jonavos raj., ir Laumės g. 3, Rukla, Jonavos raj., o nuo 2027 m. vasario 1 d. planuojami 4 biotualetai stovės adresu Laumės g. 3, Rukla, Jonavos raj. Papildomi biotualetai bus nuomojami pagal poreikį.  
1.13. Sutarties laikotarpiu nuo 2026 vasario 1 d. planuojama aptarnauti du kartus per savaitę 20 vnt. biotualetų (12 nuomojamų ir 8 savus), o nuo 2027 m. vasario 1 d. 4 biotualetus esančius Laumės g. 3, Rukla, Jonavos raj.. Papildomai nuomojami  biotualetai bus aptarnaujami pagal poreikį. 
